(Chrismon) SCIAT posteritas praesentis aevi et futuri quod ego, Oddiline, veniens ad extrema, cogitans etiam districtum Dei judicium, donavi ad locum beatae Dei genitricis Mariae sanctique Benigni, quod constructum est prope castrum Sarmasiae, mansum unum in villa Moncellis, cum terris et pratis. Dedi autem hoc pro anima mea vel sepultura mea. Postea autem, venientes ad supradictum locum cum corpore ejus, filii firmaverunt donationem istam. Et ut donatio ista firma permaneret, cartam istam fieri rogaverunt. Signum Notgerii. Signum Attonis. Signum Lezelini. Signum Emmae. Signum ...... Signum Humberti* advocati. Signum Ermentrudae. Signum Hilenandi. Signum Ezelinae, uxoris Alberti. Signum Hugonis. Signum Oddilinae. Signum Brunonis archipresbiteri. Signum Tetbaldi de Varriaco, qui filiam supradictae defunctae feminae habuit. Signum Arlebaldi. Signum Guntelini. Acta sunt haec apud Sarmasiae castrum, anno ab incarnatione Domini M°.XXVII, indictione X, regnante Rotberto*, Francorum rege.